b'\n_START_ARTICLE_\nTerrorangrepet i Bosaso 5. februar 2008\n_START_SECTION_\nBakgrunn\n_START_PARAGRAPH_\nAl Shabaab er en islamsk-inspirert del av Den islamistiske rettsunion i Somalia, som av vestlige etterretningsorganisasjoner, blant annet PST i Norge, ansees som en terroristbevegelse._NEWLINE_Etiopiere i Somalia bruker Bosaso som et transitt-punkt for \xc3\xa5 reise til deres endelige m\xc3\xa5l i Jemen og videre ved \xc3\xa5 krysse derfra.\n_START_SECTION_\nAngrepet\n_START_PARAGRAPH_\nBombene gikk av like ved inngangen til havnen i Bosaso, det kommersielle kjernepunktet i den autonome Puntland-regionen. Eksplosjonene kom som f\xc3\xb8lge av h\xc3\xa5ndgranater som gikk av innenfor et tidsrom p\xc3\xa5 to minutter av hverandre, og var rettet mot et omr\xc3\xa5de av byen som hadde en stor andel etiopiske immigranter.\n_START_SECTION_\nSkader\n_START_PARAGRAPH_\nMellom 20 og 25 ble drept og mellom 90 og 100 s\xc3\xa5ret. Sykehuskilder beskrev situasjonen som utrolig stygg, der mange ofre hadde mistet armer eller bein i eksplosjonen. Bosasos ordf\xc3\xb8rer ba alle leger og sykepleiere i byen om \xc3\xa5 komme \xc3\xa5 hjelpe til med behandlingen.\n_START_SECTION_\nAnsvar\n_START_PARAGRAPH_\nDen somaliske motstandsgruppen al Shabaab tok p\xc3\xa5 seg ansvaret for tvillingangrepet. I en melding postet p\xc3\xa5 Internett, skrevet p\xc3\xa5 det somaliske spr\xc3\xa5ket, sa al Shabaab at de hadde rettet terrorangrepet mot havnen i Bossaso \xc2\xabetter \xc3\xa5 ha f\xc3\xa5tt bekreftet at noen etiopiske soldater som sl\xc3\xa5ss i Mogadishu levde der... noen tok med seg sine koner. Dette stedet (i Bossaso) var en plass der etiopiske soldater og soldater fra Puntland gikk for \xc3\xa5 f\xc3\xa5 underholdning, med syndfulle hendelser og skadelig kultur\xc2\xbb.'